31998D0220
L 082/47
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 4 март 1998 година
за изменение на Решение 97/569/EО относно съставяне на временни списъци с предприятия в трети страни, от които държавите-членки разрешават внос на месни продукти
(текст от значение за ЕИП)
(98/220/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 95/408/EО на Съвета от 22 юни 1995 г. за условията за съставяне на временни списъци за преходен период с предприятия в трети страни, от които държавите-членки разрешават внос на определени продукти от животински произход, рибни продукти и живи двучерупчести мекотели (1), последно изменено с Решение 97/34/EО на Съвета (2), и по-специално член 2, параграф 4 от него,
като има предвид, че временни списъци с предприятия за производство на месо са въведени с Решение 97/569/EО (3) на Комисията, последно изменено с Решение 98/163/EО на Комисията (4);
като има предвид, че Чили, Хърватия и Словакия са изпратили списъци с предприятия, които произвеждат продукти от птиче месо и за които отговорните власти удостоверяват, че са в съответствие с разпоредбите на Общността,
като има предвид, че временните списъци с предприятия, които произвеждат продукти от птиче месо, могат следователно да бъдат въведени за Чили, Хърватия и Словакия; като има предвид, че Решение 97/569/EО трябва да бъде съответно изменено;
като има предвид, че мерките, предвидени в настоящето решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Приложението към настоящото решение се добавя към приложението към Решение 97/569/EО.
Член 2
Настоящото решение се прилага от 20 февруари 1998 г.
Член 3
Адресати на настоящото решение са държавите-членки.
Съставено в Брюксел на 4 март 1998 година.